2005O0016 — SK — 01.01.2007 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

▼B

USMERNENIE EURÓPSKEJ CENTRÁLNEJ BANKY

z 30. decembra 2005

o Transeurópskom automatizovanom expresnom systéme hrubého zúčtovania platieb v reálnom čase (TARGET)

(ECB/2005/16)

(2006/21/ES)

S cieľom zohľadniť najnovší vývoj týkajúci sa právneho rámca TARGET-u sa do tohoto usmernenia zapracováva aj niekoľko nevyhnutných zmien a doplnení, ktoré sa týkajú vylúčenia účastníkov zo systémov hrubého zúčtovania v reálnom čase (RTGS), prístupu subjektov usadených v tretích krajinách k TARGET-u, prevádzkových dní TARGET-u, vymedzenia pojmu úzke väzby, dočasného vylúčenia prístupu k vnútrodennému úveru a postupu pri riešení sporov. Vykonávanie tohto usmernenia a jeho overovanie by sa malo obmedziť na vyššie uvedené zmeny a doplnenia.

Článok 1

Vymedzenie pojmov

1. Na účely tohoto usmernenia:

▼M1

▼B

2. Prílohy k tomuto usmerneniu môže Rada guvernérov ECB podľa potreby meniť a dopĺňať. Rada guvernérov ECB môže prijímať dodatočné dokumenty, ktoré okrem iného obsahujú technické ustanovenia a špecifikácie pre TARGET, pričom takéto zmeny a doplnenia a dodatočné dokumenty nadobúdajú účinnosť ako neoddeliteľná súčasť tohto usmernenia v deň určený Radou guvernérov ECB po tom, ako sa oznámia NCB.

Článok 2

Opis TARGET-u

1. Transeurópsky automatizovaný expresný systém hrubého zúčtovania platieb v reálnom čase je systémom hrubého zúčtovania v reálnom čase pre euro. TARGET sa skladá z národných systémov RTGS, platobného mechanizmu ECB a prepojenia. Systémy RTGS sa môžu k TARGET-u pripojiť prostredníctvom prepojenia alebo prostredníctvom dvojstranného spojenia.

2. Systémy RTGS nezúčastnených členských štátov sa k TARGET-u môžu pripojiť, pokiaľ takéto systémy RTGS spĺňajú minimálne spoločné vlastnosti uvedené v článku 3 a sú schopné spracovávať euro spolu so svojou národnou menou. Akékoľvek pripojenie systému RTGS nezúčastneného členského štátu k TARGET-u podlieha dohode, v ktorej príslušné národné centrálne banky súhlasia s dodržiavaním pravidiel a postupov pre TARGET, ktoré sú uvedené v tomto usmernení (s prípadnými špecifikáciami a úpravami uvedenými v takejto dohode).

▼M1

3. Ak sa diaľkovo zúčastnená NCB, úverové inštitúcie a iné subjekty v členskom štáte tejto NCB diaľkovo zúčastňujú na systéme RTGS hostiteľskej NCB v súlade s jeho pravidlami RTGS, uplatňujú sa tieto osobitné dodatočné ustanovenia:

▼B

Článok 3

Minimálne spoločné vlastnosti národných systémov RTGS

Každá NCB zabezpečí, aby jej príslušný národný systém RTGS spĺňal nižšie uvedené vlastnosti.

a) Kritériá prístupu

Pravidlá RTGS takisto vyžadujú, aby právne stanoviská založené na zosúladených podmienkach Eurosystému pre právne stanoviská boli predložené so zreteľom na účastníkov na posúdenie príslušnej NCB tak, ako je to určené a vymedzené Radou guvernérov ECB. Podmienky pre právne stanoviská poskytujú záujemcom príslušné NCB.

4. Pravidlá RTGS obsahujú dôvody a postupy pre vylúčenie účastníka z príslušného národného systému RTGS. Dôvody vylúčenia účastníka z národného systému RTGS (prostredníctvom dočasného alebo trvalého vylúčenia) sa vzťahujú na akýkoľvek prípad, ktorý je spojený so systémovým rizikom alebo ktorý by inak mohol spôsobiť vážne prevádzkové problémy vrátane:

5. Okrem vyššie uvedených subjektov sa účastníkmi národného systému RTGS môžu stať aj subjekty uvedené v článku 3 písm. a) bode 1, ktoré sú usadené v krajine, s ktorou Spoločenstvo uzavrelo menovú dohodu. Takýto prístup sa umožní len vtedy, ak je to stanovené v príslušnej menovej dohode, a za podmienok uvedených v tejto dohode. ECB môže podľa vlastného uváženia v jednotlivých prípadoch ustanoviť primerané podmienky na účasť v TARGET-e, ak je to opodstatnené a uvedené v jednotlivých menových dohodách. Takýmito podmienkami môže byť okrem iného pre ECB uspokojivé preukázanie, že príslušné aspekty právnej úpravy platnej v krajine, v ktorej je subjekt, ktorý sa chce stať účastníkom, usadený, sú rovnocenné s príslušnými právnymi predpismi Spoločenstva.

b) Menová jednotka

Všetky cezhraničné platby sú v eurách.

c) Cenové pravidlá

d) Prevádzková doba

e) Platobné pravidlá

f) Vnútrodenný úver

Ak by investičná spoločnosť z akéhokoľvek dôvodu nemohla splatiť vnútrodenný úver načas, vzťahujú sa na ňu pokuty ustanovené v súlade s nasledovnými ustanoveniami. Ak takáto investičná spoločnosť má debetný zostatok na svojom účte RTGS po ukončení obchodovania v rámci TARGET-u po prvýkrát počas akéhokoľvek dvanásťmesačného obdobia, potom sa uplatňuje nasledovné ustanovenie. Príslušná NCB bezodkladne uloží tomuto účastníkovi pokutu vypočítanú vo výške piatich percentuálnych bodov nad jednodňovou refinančnou sadzbou zo sumy takéhoto debetného zostatku. Ak by sa daná investičná spoločnosť opätovne nachádzala v takejto debetnej pozícii, potom by sa úroková miera pokuty pre tohoto účastníka zvýšila o ďalších 2,5 percentuálnych bodov zakaždým, keď by sa takáto debetná pozícia vyskytla počas vyššie uvedeného dvanásťmesačného obdobia;

Dôvody takéhoto dočasného alebo trvalého vylúčenia sa vzťahujú na akýkoľvek prípad, ktorý je spojený so systémovým rizikom alebo ktorý by inak mohol ohroziť plynulé fungovanie platobných systémov vrátane:

7. Pravidlá RTGS obsahujú dôvody, na základe ktorých príslušná NCB môže dočasne alebo trvalo vylúčiť prístup účastníka k vnútrodennému úveru. Ak sa NCB rozhodne dočasne alebo trvalo vylúčiť prístup zmluvnej strany, ktorá je akceptovateľná pre operácie menovej politiky Eurosystému, ECB schváli takéto rozhodnutie pred nadobudnutím jeho účinnosti. Vo výnimočnom prípade a za naliehavých okolností môže NCB s okamžitým účinkom dočasne vylúčiť prístup takejto zmluvnej strany operácií menovej politiky k vnútrodennému úveru. V takom prípade príslušná NCB túto skutočnosť bezodkladne písomne oznámi ECB a ECB je oprávnená zmeniť rozhodnutie NCB. Ak NCB nedostane rozhodnutie ECB do desiatich prevádzkových dní odo dňa, keď sa ECB doručilo oznámenie, má sa za to, že ECB rozhodnutie NCB schválila. V prípade automatického dočasného alebo trvalého vylúčenia (t. j. automatických prípadov neplnenia z dôvodu platobnej neschopnosti alebo obdobných opatrení) príslušná NCB to bezodkladne písomne oznámi ECB.

Článok 4

Úprava cezhraničných platieb uskutočňovaných prostredníctvom prepojenia

Ustanovenia tohto článku sa uplatňujú na úpravu cezhraničných platieb, ktoré sa uskutočňujú alebo sa majú uskutočňovať prostredníctvom prepojenia.

a) Opis prepojenia

ECB a každá NCB prevádzkujú súčasť systému prepojenia, aby tak umožnili spracovanie cezhraničných platieb v rámci TARGET-u. Takéto súčasti systému prepojenia sú v súlade s technickými ustanoveniami a špecifikáciami, ktoré sú dostupné na internetovej stránke ECB (www.ecb.int) a priebežne sa aktualizujú.

b) Otváranie a vedenie účtov medzi NCB vedených v NCB a ECB

c) Povinnosti posielajúcej NCB/ECB

d) Povinnosti prijímajúcej NCB/ECB

e) Prechod zodpovednosti za platobné príkazy

Zodpovednosť za vykonanie platobného príkazu prechádza na prijímajúcu NCB/ECB v momente, keď posielajúca NCB/ECB prijme kladné potvrdenie od prijímajúcej NCB/ECB.

f) Postup v prípade chýb

g) Vzťah k poskytovateľovi sieťových služieb

Článok 4a

Úprava cezhraničných platieb uskutočňovaných prostredníctvom NCB poskytujúcej služby

Ustanovenia tohto článku sa uplatňujú na úpravu cezhraničných platieb, ktoré sa uskutočňujú alebo sa majú uskutočňovať prostredníctvom dvojstranného spojenia.

a) Popis pripojenia

Pri uskutočňovaní cezhraničnej platby prostredníctvom dvojstranného spojenia:

b) Otvorenie a vedenie účtu pre pripojenú NCB

c) Povinnosti a záväzky NCB poskytujúcej služby a pripojenej NCB

d) Postup v prípade chýb

Postup vymedzený v článku 4 písm. f) sa uplatňuje na pripojené NCB.

e) Vzťah k poskytovateľovi sieťových služieb

Pripojená NCB je pripojená alebo má prístup k poskytovateľovi sieťových služieb. Ak pripojená NCB utrpí stratu následkom porušenia príslušných pravidiel, je na pripojenej NCB, aby voči poskytovateľovi sieťových služieb uplatnila nárok na náhradu škody, pričom pripojená NCB uplatní nárok priamo u poskytovateľa sieťových služieb.

f) Informácie pre účastníkov

Všetky NCB informujú účastníkov svojich systémov RTGS, že kladné potvrdenie vydané NCB poskytujúcou služby v súvislosti s cezhraničnými platbami v prospech účastníkov systému RTGS pripojenej NCB potvrdzuje pripísanie v prospech účtu pripojenej NCB vedeného v NCB poskytujúcej služby, ale nepotvrdzuje pripísanie v prospech účtu prijímajúceho účastníka vedeného v pripojenej NCB. NCB v potrebnom rozsahu zmenia a doplnia zodpovedajúcim spôsobom svoje národné pravidlá RTGS.

Článok 5

Bezpečnostné ustanovenia

Každá NCB dodržiava ustanovenia bezpečnostnej politiky a požiadavky bezpečnosti a kontroly TARGET-u a zabezpečuje ich dodržiavanie zo strany svojho príslušného národného systému RTGS. ECB zabezpečuje to isté v prípade platobného mechanizmu ECB.

Článok 6

Pravidlá auditu

Interní audítori ECB a NCB posudzujú súlad s funkčnými, technickými a organizačnými vlastnosťami, vrátane bezpečnostných ustanovení tak, ako sú určené pre príslušné súčasti TARGET-u a pravidlá uvedené v tomto usmernení.

Článok 7

Správa TARGET-u

1. Riadenie, správa a kontrola TARGET-u spadá do právomoci Rady guvernérov ECB. Rada guvernérov môže určovať podmienky, za ktorých cezhraničné platobné systémy iné ako národné systémy RTGS môžu používať cezhraničné služby TARGET-u alebo môžu byť k TARGET-u pripojené.

2. Rade guvernérov ECB vo všetkých otázkach, ktoré sa týkajú systému TARGET, pomáha Výbor pre platobné a zúčtovacie systémy (PSSC) a jeho podskupina zložená zo zástupcov NCB pre národné systémy RTGS nazvaná Pracovná skupina pre správu TARGET-u (TMWG).

3. Denná správa TARGET-u sa zveruje koordinátorovi TARGET-u ECB a operačným pracovníkom NCB pre zúčtovanie:

Článok 8

Kompenzačný systém TARGET-u

1. Všeobecné zásady

b) Kompenzačný systém TARGET-u sa vzťahuje na všetky národné systémy RTGS (bez ohľadu na to, či sú tieto systémy pripojené k TARGET-u prostredníctvom prepojenia alebo prostredníctvom dvojstranného spojenia) a na platobný mechanizmus ECB a je dostupný pre všetkých účastníkov TARGET-u (vrátane účastníkov TARGET-u v národných systémoch RTGS zúčastnených členských štátov, ktoré nie sú zmluvnými stranami operácií menovej politiky Eurosystému a účastníkov TARGET-u v národných systémov RTGS nezúčastnených členských štátov) v súvislosti so všetkými platbami TARGET-u (bez rozlišovania medzi domácimi platbami a cezhraničnými platbami). V súlade s podmienkami, ktoré upravujú používanie platobného mechanizmu ECB a ktoré sú dostupné na internetovej stránke ECB a priebežne sa aktualizujú, kompenzačný systém TARGET-u sa neuplatňuje na klientov platobného mechanizmu ECB.

d) Ponuky v rámci kompenzačného systému TARGET-u (ďalej len „kompenzačné ponuky“) sú jedinou formou náhrady, ktorú ESCB ponúka v prípadoch nefunkčnosti. Kompenzačný systém TARGET-u nevylučuje možnosť, aby účastníci TARGET-u využili aj iné právne prostriedky pri požadovaní náhrady v prípade nefunkčnosti TARGET-u. Prijatie kompenzačnej ponuky účastníkom TARGET-u však predstavuje jeho neodvolateľný súhlas, že sa týmto zrieka všetkých nárokov (vrátane nárokov na náhradu následných škôd), ktoré mu môžu vzniknúť voči ktorémukoľvek členovi ESCB v súlade s vnútroštátnymi právnymi predpismi alebo inak, a že prijatie príslušnej kompenzačnej platby týmto účastníkom predstavuje úplné a konečné vysporiadanie všetkých takýchto nárokov. Účastník TARGET-u odškodní ESCB až do výšky sumy prijatej z kompenzačného systému TARGET-u za všetky ďalšie náhrady, ktoré by mohol požadovať ktorýkoľvek iný účastník TARGET-u v súvislosti s príslušným platobným príkazom.

2. Podmienky poskytnutia náhrady

3. Výpočet náhrady

c) Náhrada úrokov sa stanovuje použitím úrokovej sadzby (ďalej len „referenčná sadzba“) určovanej každodenne, a to buď sadzby EONIA (euro overnight index average), alebo jednodňovej refinančnej sadzby podľa toho, ktorá zo sadzieb je nižšia, na sumu uvedenú v platobnom príkaze nespracovanom v dôsledku nefunkčnosti za každý deň v období, ktoré sa začína dňom zadania alebo plánovaného zadania platobného príkazu do TARGET-u a končí dňom, keď platobný príkaz bol alebo mohol byť úspešne vykonaný (ďalej len „obdobie nefunkčnosti“). Pri výpočte náhrady úrokov sa od výšky náhrady odpočítavajú výnosy z každého skutočného použitia finančných prostriedkov z jednodňového sterilizačného obchodu (alebo v prípade účastníkov TARGET-u v národných systémoch RTGS zúčastnených členských štátov, ktoré nie sú zmluvnou stranou operácií menovej politiky Eurosystému, výnos z prírastku finančných prostriedkov na zúčtovacom účte, alebo v prípade účastníkov TARGET-u v národných systémoch RTGS nezúčastnených členských štátov výnos vytvorený z ďalších kladných zostatkov na účte RTGS na konci dňa).

d) Vo vzťahu k prijímajúcim účastníkom TARGET-u i) v národných systémoch RTGS zúčastnených členských štátov, ktoré nie sú zmluvnými stranami operácií menovej politiky Eurosystému, a ii) v národných systémoch RTGS nezúčastnených členských štátov, ak debetný zostatok alebo transformácia z vnútrodenného úveru na jednodňový úver alebo potreba požičať si finančné prostriedky od príslušnej NCB mohli byť spôsobené nefunkčnosťou, časť uplatňujúcej sa sankčnej sadzby (ustanovenej platnými predpismi RTGS v týchto prípadoch), ktorá presahuje jednodňovú refinančnú sadzbu, sa odpustí (a neberie sa do úvahy v ďalších prípadoch transformácie) a pre účastníkov TARGET-u v národných systémoch RTGS, ktoré sú uvedené v podbode ii), sa neberie do úvahy na účely prístupu k vnútrodennému úveru a/alebo ďalšej účasti na príslušnom národnom systéme RTGS.

c) Metóda výpočtu náhrady úrokov, ktorá je uvedená v odseku 3.1 písm. c), sa uplatňuje s výnimkou náhrady úrokov, ktorá vychádza z rozdielu medzi jednodňovou refinančnou sadzbou a referenčnou sadzbou, a vypočíta sa zo sumy jednodňového refinančného obchodu, ktorý sa uskutočnil v dôsledku nefunkčnosti.

4. Procesné pravidlá

a) Každá žiadosť o náhradu sa predkladá na formulári na uplatnenie nároku (ktorého obsah a formu podľa potreby určuje a uverejňuje ECB) spolu so všetkými relevantnými informáciami a požadovanými dôkazmi. Posielajúci účastník TARGET-u predkladá samostatný formulár na uplatnenie nároku pre každého prijímajúceho účastníka TARGET-u. Prijímajúci účastník TARGET-u predkladá samostatný formulár na uplatnenie nároku pre každého posielajúceho účastníka TARGET-u. Žiadosti týkajúce sa konkrétnej platby TARGET-u sa môžu predložiť len raz, a to buď priamym alebo nepriamym účastníkom vo vlastnom mene alebo priamym účastníkom v mene nepriameho účastníka.

b) Účastníci TARGET-u predkladajú svoje formuláre na uplatnenie nároku tej NCB, v ktorej je vedený účet RTGS, na ťarchu alebo v prospech ktorého bola alebo mala byť zaúčtovaná daná suma (ďalej len „domovská NCB“) do dvoch týždňov odo dňa, keď bol systém nefunkčný. Akékoľvek dodatočné informácie a dôkazy požadované domovskou NCB sa poskytnú do dvoch týždňov od ich vyžiadania.

c) Rada guvernérov ECB posúdi všetky prijaté žiadosti a rozhodne, či sa uskutočnia kompenzačné ponuky. Pokiaľ Rada guvernérov ECB nerozhodne inak a neoznámi svoje rozhodnutie účastníkom TARGET-u, toto posúdenie sa uskutoční do dvanástich týždňov odo dňa, keď bol systém nefunkčný.

d) Nefunkčná NCB oznámi výsledok posúdenia uvedeného v písmene c) príslušným účastníkom TARGET-u. Ak posúdenie obsahuje kompenzačnú ponuku, príslušní účastníci TARGET-u túto ponuku do štyroch týždňov od jej oznámenia buď odmietnu, alebo prijmú, a to pre každý platobný príkaz uvedený v každej žiadosti o náhradu podpísaním štandardného akceptačného listu (ktorého obsah a formu podľa potreby určuje a uverejňuje ECB). Ak sa takýto list o prijatí nedoručí nefunkčnej NCB do štyroch týždňov, považuje sa to za odmietnutie kompenzačnej ponuky príslušnými účastníkmi TARGET-u.